ΓΡΑΠΤΗ ΕΡΩΤΗΣΗ E-2969/00

υποβολή: Bart Staes (Verts/ALE) προς την Επιτροπή

(20 Σεπτεμβρίου 2000)

Θέμα: Η ενσωμάτωση της διανομής γάλακτος στα σχολεία σε μια υγιεινή πολιτική για τη διατροφή

Επειδή το πρόγραμμα διανομής γάλακτος στα σχολεία συμβάλλει στηνλοποίηση των στόχων στον τομέα της διατροφής και της δημόσιαςγείας, η Επιτροπή και οιπουργοί γεωργίας αποφάσισαν να μειώσουν την επιδότησή του στο 75 %, μέσω του Ευρωπαϊκού Ταμείου Προσανατολισμού και Εγγυήσεων. Θα ήταν ωστόσο φρονιμότερο να προσφέρεται στα παιδιά των σχολείων δωρεάν γάλα, αντί για τον πειρασμό που αντιπροσωπεύουν οι συσκευές διανομής Κόκα κόλας και Fanta που θέτουν στη διάθεσή τους οι βιομηχανίες αναψυκτικών. Πέραν τούτου, θα ήταν ευκταίο να να μεταφερθεί τοπόλοιπόμενο 25 %, από το πρόγραμμα διανομής γάλακτος σα σχολεία στο πρόγραμμα υγιεινή πολιτική για τη διατροφή.

Είναι διατεθειμένη η Επιτροπή να καταβάλει προσπάθειες για τη μεταφορά τουπολοιπομένου 25 % της χρηματοδότησης του προγράμματος διανομής γάλακτος στα σχολεία προς το κονδύλιο που προορίζεται για μια υγιεινή πολιτική για τη διατροφή, έχονταςπόψη το ιδιαίτερο ενδιαφέρον που επιδεικνύουν η Επιτροπή και τα κράτη μέλη για το θέμα αυτό; Εάν όχι, για ποιό λόγο κρίνει η Επιτροπή ότι τοπολοιπόμενο 25 % της χρηματοδότησης του προγράμματος διανομής γάλακτος στα σχολεία δεν πρέπει να μεταφερθεί στο κονδύλιο που προορίζεται για μια υγιεινή πολιτική για τη διατροφή; Πώς συμβιβάζει η Επιτροπή μια τέτοια στάση με τη δήλωση του Επιτρόπου Fischler, σύμφωνα με τον οποίο η διανομή γάλακτος στα σχολεία μπορεί να συμβάλει στην επίτευξη τόσο κοινωνικών στόχων όσο και στόχων που αφορούν τη διατροφή (απάντηση στη γραπτή ερώτηση Ε-1320-00)(1);

(1) ΕΕ C 53 E της 20.2.2001, σελ. 126.

Απάντηση του κ. Fischler εξ ονόματος της Επιτροπής

(19 Οκτωβρίου 2000)

Στην αιτιολογική έκθεση που έχει επισυναφθεί στην πρόταση του κανονισμού του Συμβουλίου για την τροποποίηση του κανονισμού (ΕΚ) αριθ. 1255/1999 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων(1) από την οποία προέκυψε η απόφαση του Συμβουλίου γα τη μείωση της ενίσχυσης του σχολικού γάλακτος σε 75 % της ενδεικτικής τιμής του γάλακτος (κανονισμός (ΕΚ) αριθ. 1670/2000 του Συμβουλίου της 20ης Ιουλίου 2000 για την τροποποίηση του κανονισμού (ΕΚ) αριθ. 1255/1999(2)), η Επιτροπή αναγνώρισε πράγματι ότι το καθεστώς αυτό μπορεί να παίξει σημαντικό ρόλο στο πλαίσιο των ευρύτερων γενικών πολιτικών στόχων στους τομείς τηςγείας, της διατροφής και της κοινωνικής βοήθειας που εφαρμόζονται σε κοινοτικό ή εθνικό επίπεδο. Ωστόσο, η Επιτροπή τόνισε επίσης ότι η δυσχερής δημοσιονομική κατάσταση της Κοινότητας δεν επιτρέπει συμπληρωματικές παρεμβάσεις στον τομέα του σχολικού γάλακτος, ανεξάρτητα από το αν πρόκειται για γεωργικές δαπάνες ή άλλες πολιτικές.

Εναπόκειται άρα στα κράτη μέλή να εξετάσουν την αύξηση της κοινοτικής επιδότησης που αναφέρεται ανωτέρω, ενδεχομένως σε συνεργασία με άλλα ενδιαφερόμενα μέρη. Η κοινοτική νομοθεσία για το σχολικό γάλα προβλέπει πράγματι νομική βάση που επιτρέπει συμπληρωματική εθνική ενίσχυση η οποία μπορεί να χρηματοδοτηθεί μέσω ενίσχυσης του γαλακτοκομικού τομέα. Επιπλέον, μία τέτοια συμμετοχή θα ήταν λογική δεδομένου του μεγάλου ενδιαφέροντος που εκδηλώθηκε για το σχολικό γάλα από τον τομέα αυτό κατά τη διάρκεια των συζητήσεων σχετικά με την πρόταση της Επιτροπής.

(1) ΕΕ C 89 E της 28.3.2000.

(2) ΕΕ L 193 της 29.7.2000.